Rumeenias jätkuvatel ujumise juunioride Euroopa meistrivõistlustel teenis 15-aastane Eneli Jefimova 200 meetri rinnulidistantsil esikoha.
Eneli Jefimova võitis juunioride EMi teise kulla!
Üleeile neli korda lühemal distantsil, ent samas stiilis samuti kuldmedali noppinud eestlanna edestas täna lähimat jälitajat, prantslannat Justine Delmas'd kõigest 0,01 sekundiga! Pronksi noppis türklanna Defne Coskun.
Lisaks kulmedalile uuendas Jefimova tema enda nimele kuulunud Eesti rekordit. Ajaga 2.26,85 parandas ta varasemat tippmarki kolme sajandiku võrra.
Finaali tulemused:
Noormeeste samal distsipliinil pidi Ralf Roose leppima finaalis viimase ehk kaheksanda kohaga. 2.16,94 kirja saanud eestlane kaotas võitjale Lucien Vergnes'le 3,92 sekundit.
Finaali tulemused:
Eesti võistkond (Alan Smok, Eneli Jefimova, Artur Tobler ja Karolin Victoria Kotsar) teenis 4×100 m kombineeritud teateujumise finaalis kuuenda koha ajaga 3.56,78.